બુધવારે સાંજે દિલ્હી પોલિસ કંટ્રોલ રુમમાં ફોન આવ્યો. ફોન કરનાર શખ્શે કહ્યું કે કેજરીવાલ જેવા પંજાબથી દિલ્હી આવશે એટલે તે તેમને ગોળી મારી દેશે. દિલ્હીના મુખ્યમંત્રીને મારવાની વાત કહેનાર આ શખ્શનું નામ પોલિસે પૂછ્યુ તો તેણે કહ્યું કે નામ તો અરવિંદ કેજરીવાલને મારીને જ કહીશ. આ કૉલ આવ્યા બાદ હરકતમાં આવેલી પોલિસે તપાસ કરી તો જાણવા મળ્યુ કે ફોન કરનારો પૂર્વ દિલ્હીના ખજૂરી ખાસ વિસ્તારનો રહેવાસી રવિન્દ્ર તિવારી છે. તેની આસપાસના લોકોએ જણાવ્યુ કે તે દારુડિયો છે અને તેની માનસિક સ્થિતિ સારી નથી. ત્યારબાદ પોલિસે રાહતનો દમ લીધો. કેજરીવાલ હાલમાં ચૂંટણીના અનુસંધાનમાં પંજાબ પ્રવાસે છે.